《新晴过双鱼楼二首 其一》
明代·王渐逵

玄云散碧昊，稀星尚纵横。仆夫整巾车，驾言渡回峰。

曙色荫高林，群动起鸣禽。园子有好怀，导我舒聎登。

芙蕖秀芳姿，橘柚盈繁阴。旬日滞所整，畦畹无颓容。

乃知雨师意，因之谢丰隆。断渚无来使，环山多旧朋。

一樽且独对，焉测否与通。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。